Únava v tehotenstve.
Dobrý deň, som v 5.týždni tehotenstva a pociťujem silnú únavu. Na kontrolu ku gynekologovi idem až o 3 týždne. Možem si dávať železo s vitamínom c od Dr.Max aj keď to nemám konzultované s gynekológom? Som vegetariánka čiže nejem mäso a nemam dostatok železa z potravy. Skôr vobec. Ďakujem za odpoveď.
Dobrý deň,
ďakujeme za Vašu otázku.
Počas tehotenstva je bežný pocit únavy alebo dokonca vyčerpania, najmä v prvých 12 týždňoch. Môžu za to hormonálne, emocionálne zmeny, či nekvalitný spánok. Odporúčam Vám veľa odpočívať, jesť zdravú a vyváženú stravu a pohyb formou krátkej prechádzky, prípadne tehotenských cvičení.
Výživový doplnok
Dr. Max Železo + vitamín C
obsahuje kombináciu železa (14 mg) a vitamínu C (40 mg) v 1 tablete. Toto množstvo železa a vitamínu C je vhodné aj pre tehotné ženy. Vzhľadom na to, že železo je súčasťou vyváženej racionálnej stravy, odporúčam dodržať maximálnu dennú dávku výživového doplnku Dr.Max železo + Vitamín C, čiže 1 tabletu denne. Zvýšený príjem železa je možný iba v prípade laboratórnymi testami potvrdenej anémie z jeho nedostatku, kedy potrebnú dávku určí gynekológ. Neuvádzate však, či užívate aj tehotenské vitamíny. V tom prípade Vám odporúčam ohľadom ich kombinácie konzultáciu priamo v našej kamennej lekárni alebo s Vašim gynekológom, aby nedošlo k duplicite a k užívaniu vysokých dávok železa a vitamínu C.
Pokiaľ by sa vyskytli ďalšie ťažkosti, prípadne by problém pretrvával, odporúčam Vám určite navštíviť Vášho gynekológa.
Prajem pekný zvyšok dňa.
S pozdravom
PharmDr. Patrícia Čečková